**Az előterjesztést megtárgyalta:**

- Jogi és Társadalmi Kapcsolatok Bizottsága

**A határozati javaslatot törvényességi**

**szempontból megvizsgáltam:**

**/: Dr. Károlyi Ákos :/**

**jegyző**

**ELŐTERJESZTÉS**

**Szombathely Megyei Jogú Város Közgyűlésének**

**2017. június 15-i ülésére**

**Javaslat az AGORA Szombathelyi Kulturális Központ intézményvezetői állására kiírandó pályázati felhívás elfogadására**

Az AGORA Szombathelyi Kulturális Központ intézményvezetőjének megbízatása 2017. december 31. napján megszűnik.

A közalkalmazottak jogállásáról szóló 1992. évi XXXIII. törvény (a továbbiakban: Kjt.) 20/B. § (1) bekezdése úgy rendelkezik, hogy a magasabb vezető és a vezető beosztás ellátásra szóló megbízásra a 20/A. § (1) és (3)-(8) bekezdései alkalmazásával pályázatot kell kiírni. A pályázati felhívás tartalmáról a Kjt. kulturális intézményekben történő végrehajtásáról rendelkező 150/1992 (XI.20.) Korm. rendelet (a továbbiakban: Korm. rendelet) 6/A.§ és 7.§ rendelkezik.

A Kjt. 20/A. § (6) bekezdése alapján a pályázat benyújtási határidejének leteltét követő 21 napon belül a pályázókat a kinevezési, megbízási jogkör gyakorlója által létrehozott legalább három tagú, a betöltendő munkakör feladatait érintően szakértelemmel rendelkező bizottság hallgatja meg és alakítja ki szakmai véleményét. A Korm. rendelet értelmében a bizottság tagja a közalkalmazotti tanács, illetve a reprezentatív szakszervezet által delegált 1-1 tag, továbbá egy országos szakmai szervezet képviselője is.

Javasolom, hogy a Jogi és Társadalmi Kapcsolatok Bizottsága a fentiek szerint delegált személyekkel kiegészülve, mint szakmai bizottság biztosítsa a pályázók személyes meghallgatását, valamint a szakmai vélemény kialakítását.

A pályázat elbírálásáról Szombathely Megyei Jogú Város Közgyűlése a szakmai bizottság véleményének mérlegelését követően dönt.

A pályázat benyújtásának pályázati felhívás szerinti határideje: a Közszolgálati Állásportál (https://kozigallas.gov.hu) internetes oldalán való megjelenéstől (2017. augusztus 1. napja) számított 30 nap.

A pályázati felhívás az előterjesztés mellékletét képezi.

Kérem a Tisztelt Közgyűlést, hogy az előterjesztést megtárgyalni, és a határozati javaslatot elfogadni szíveskedjék.

Szombathely, 2017. június „ ”

**/: Dr. Puskás Tivadar :/**

# **HATÁROZATI JAVASLAT**

**…../2017. (VI. 15.) Kgy. számú határozat**

1./ A Közgyűlés az AGORA Szombathelyi Kulturális Központ igazgatói feladatainak ellátására pályázatot ír ki, egyúttal a pályázati felhívást az előterjesztés melléklete szerinti tartalommal elfogadja.

2./ A Közgyűlés felhatalmazza a polgármestert a pályázati felhívásnak a 150/1992. (XI.20.) Korm. rendeletben foglaltaknak megfelelő közzétételére.

3./ A Közgyűlés felkéri a Jogi és Társadalmi Kapcsolatok Bizottság tagjaiból, továbbá a 150/1992. (XI.20.) Korm. rendelet 7.§ (6) bekezdése alapján delegált személyekből álló szakmai bizottságot a pályázók személyes meghallgatására és a szakmai vélemény kialakítására.

**Felelős:** Dr. Puskás Tivadar polgármester

Dr. Takátsné dr. Tenki Mária, a Jogi és Társadalmi Kapcsolatok Bizottsága elnöke

(A végrehajtás előkészítéséért:

Dr. Bencsics Enikő, az Egészségügyi és Közszolgálati Osztály vezetője)

**Határidő:** azonnal (1. pont vonatkozásában)

2017. augusztus 1. (2. pont vonatkozásában)

a pályázati felhívásban foglaltaknak megfelelően (3. pont vonatkozásában)